**УКИДАЊЕ АДМИНИСТРАТИВНОГ ПОСТУПКА ИЗДАВАЊА САГЛАСНОСТИ ЗА ЛОВ ЛОВОСТАЈЕМ ЗАШТИЋЕНИХ ВРСТА НА НЕЛОВНИМ ПОВРШИНАМА И ПОВРШИНАМА ВАН ЛОВИШТА**

|  |  |
| --- | --- |
| **Назив административног поступка**  | **Сагласност за лов ловостајем заштићених врста на неловним површинама и површинама ван ловишта** |
| **Шифра поступка** | **202.00.0010** |
| **Регулаторно тело****(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о дивљачи и ловству („Сл. гласник РС”, бр. 18/10 и 95/18)
 |
| **Прописи које треба променити /донети/укинути да би се спровеле препоруке** | Измена Закона о дивљачи и ловству („Сл. гласник РС”, бр. 18/10 и 95/18) предвиђена препоруком на републичком нивоу. |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА**
 |
| Поступак издавања сагласности за лов ловостајем заштићених врста на неловним површинама и површинама ван ловишта се спроводи како на републичком нивоу, тако и на нивоу Аутономне покрајине. У оквиру Програма за поједностављење административних поступака и регулативе „еПапир“, спроведене су анализе и израђене препоруке за оптимизацију административних поступка на републичком нивоу. Након спроведене анализе, дата је препорука да се у циљу оптимизације поступка, предметни поступак укине. Наведена препорука усвојена је кроз Програм за поједностављење административних поступака и регулативе „е-Папир” за период 2019 - 2021. године, који је Влада усвојила дана 29. јула 2019. године.Сходно наведеном предлаже се укидање поступка „Сагласност за лов ловостајем заштићених врста на неловним површинама и површинама ван ловишта”У прилогу ове препоруке налази се Препорука 16.04.0025. |
| 1. **САЖЕТАК ПРЕПОРУКА**
 |
| Потребно је укинути поступак у складу са препоруком на републичком нивоу.  |
| 1. **ОБРАЗЛОЖЕЊЕ**
 |
| **3.1. Укидање поступка**Препорука на републичком нивоу је укидање поступка из разлога превеликих безбедносних ризика за подносиоца захтева према људима и имовини. Тренутна ситуација не доноси решење проблема који може да настане уколико се дивљач нађе на неловној површини јер овлашћени подносиоци захтева не желе да преузимају ризик на себе. Решење је могуће увођењем одређених обавеза за стручне службе да у одређеним ситуацијама реагују и изласком на терен спрече настанак штете коју дивљач може да проузрокује на неловној површини. Ради спровођења ове препоруке предвиђено је брисање става 3 у члану 28. Закона о дивљачи и ловству. Узимајући у обзир чињеницу да је чланом 28. став 3. Закон о дивљачи и ловству утврђено да се ловостајем заштићена дивљач која се налази на неловним површинама, односно површинама ван ловишта може ловити уз сагласност министарства, а на територији аутономне покрајине надлежног покрајинског органа, предлажемо да се изменама наведеног закона брише цео став. У вези са наведеним проблемом, односно присуством дивљачи на некој од површина које су у потпуности непримерене за лов, постоји решење у одредбама закона о заштити природе, конкретно у члану 93. став 2 у коме је утврђено да министарство надлежно за послове заштите животне средине може да одреди посебан тим стручних физичких и/или правних лица ако су потребне интервенције са живим примерцима дивљих животиња у дивљини или у заточеништву. На основу наведеног, овај поступак треба уредити тако да подносилац захтева подноси захтев за сагласност министарству надлежном за животну средину у случају када се ради о врсти дивљачи која се налази на површинама ван ловишта, а када се ради о врсти дивљачи која се налази на неловној површини онда би претходно требао да се изјасни корисник ловишта да ли постоји могућност да он реши проблем, па ако не постоји могућност онда се захтев подноси исто министарству надлежном за животну средину. ***За примену ове препоруке је потребна имплементација препоруке на републичком нивоу односно усвајање измена прописа које је предвиђено том препоруком.***  |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| **НАЦРТ****ЗАКОН О ИЗМЕНАМА ЗАКОНА** **О ДИВЉАЧИ И ЛОВСТВУ** Члан 1.У Закону о дивљачи и ловству („Сл. Гласник РС”, бр. 18/2010-68) у члан 28. став 3. брише се.Члан 2.Овај закон ступа на снагу осмог дана од дана објављивања у „Службеном гласнику Републике Србије”. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| **ПРЕГЛЕД ОДРЕДБИ** **ЗАКОНА О ДИВЉАЧИ И ЛОВСТВУ КОЈЕ СЕ МЕЊАЈУ**Члан 28.Заштиту ловостајем заштићене дивљачи која се налази на неловним површинама, односно површинама ван ловишта врши власник, односно корисник земљишта, вода и шума на којој је дивљач. Под заштитом у смислу става 1. овог члана подразумева се предузимање мера заштите дивљачи утврђених овим законом. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Ове уштеде износе 100% укупних директних трошкова привредних субјеката у поступку.Препоруке ће допринети поједностављењу поступка за привредне субјекте. |